cyanic-selkie/wikianc huggingface dataset:
Ada Lovelace
Koostöö Charles Babbage'ga
Lovelace koostas sellele arvutile ka programmi, mis arvutas Bernoulli arve. Selle programmi kirjelduse avaldas ta oma artikli märkuste osas. Mil määral ta selle programmi ise välja mõtles, on teadmata. Babbage väitis hiljem, et kirjeldas Lovelace'ile mitut võimalikku arvutamise viisi ja Lovelace valis neist ühe, parandades sealjuures ühe Babbage'i tehtud jämeda vea.
Pärand
Aastal 1953 avaldati Lovelace'i artikkel uuesti. Babbage'i masinat oli vahepeal hakatud tunnustama esimese arvutina ning Lovelace'i artiklit arvuti ja selle tarkvara kirjeldusena. Sel põhjusel peetakse Ada Lovelace'i esimeseks programmeerijaks.
Ameerika Ühendriikide Kaitseministeeriumi loodud programmeerimiskeel, mis avaldati 1983, sai Lovelace'i järgi nimeks Ada.
Wolfgang Schäuble
pisi|Wolfgang Schäuble (2006) Wolfgang Schäuble (sündinud 18. septembril 1942 Freiburgis) on Saksamaa poliitik (CDU).
Ta lõpetas aastal 1961 gümnaasiumi Hausachis (asub Ortenau kreisis Freiburgi ringkonnas Baden-Württembergi liidumaal). Ta on õppinud Freiburgi ja Hamburgi Ülikoolis õigusteadust ja majandust.
Aastatel 1984–1989 oli ta Saksamaa riigiminister (Bundesminister für besondere Aufgaben). Aastatel 1989–1991 oli ta Saksamaa siseminister (Helmut Kohli valitsuses). 12. oktoobril 1990 langes Oppenaus (asub Ortenau kreisis Freiburgi ringkonnas Baden-Württembergi liidumaal) vaimuhaige inimese atentaadi ohvriks, mille tagajärjel ta saab liikuda vaid ratastoolis. Aastatel 1998–2000 oli ta Kristlik-Demokraatlik Liidu esimees.
Aastatel 2005–2009 oli ta Angela Merkeli valitsuses Saksamaa siseminister ja 28. oktoobrist 2009 kuni 24. oktoobrini 2017 Saksamaa rahandusminister.
24. oktoobrist 2017 kuni 26. oktoobrini 2021 oli ta Saksamaa Liidupäeva president. Tema mantlipärijaks Bundestagi presidendina sai Bärbel Basi.
Son Heung-min
Son Heung-min (sündinud 8. juulil 1992 Chuncheonis) on Lõuna-Korea jalgpallur, ründaja. Ta mängib 2015. aastast Inglismaa Premier League'i liiga klubis Tottenham Hotspur.
Kuni 2013. aastani mängis ta Saksamaal Bundesliga klubis Hamburger SV. 2013. aastal suundus ta 10 miljoni euro eest Leverkuseni Bayerisse. Kaks aastat hiljem liitus ta Tottenhamiga. Üleminekusumma oli 22 miljonit eurot, mis tegi temast kõigi aegade kallima Aasia jalgpalluri.
Aastatel 2013, 2014, 2017, 2019 ja 2020 on ta valitud Lõuna-Korea aasta jalgpalluriks ning aastatel 2015, 2017 ja 2019 parimaks väljaspool Aasiat mängivaks Aasia jalgpalluriks.
Tottenham Hotspur
2015. aasta augustis sõlmis Son Tottenhamiga lepingu viieks aastaks.
Debüüdi Premier League'is tegi ta 13. septembril võõrsilmängus Sunderlandi vastu, sekkudes mängu 62. minutil.
UEFA Euroopa Liiga hooaja 2015–2016 esimeses alagrupimängus 17. septembril 2015 lõi ta värava Qarabaği vastu. Esimese värava Premier League'is lõi ta kolm päeva hiljem mängus Crystal Palace'i vastu, tuues Tottenhamile 1:0 võidu. See oli Tottenham esimene võit koduväljakul sel hooajal.
UEFA Meistrite Liiga hooaja 2016–2017 teises alagrupimängus 27. septembril 2016 lõi ta värava Moskva CSKA vastu, mis tõi Tottenhamile minimaalse 1:0 võidu.
Koondisekarjäär
Ta on esindanud Lõuna-Koread koondvõistkonnas 2014. ja 2018. aasta maailmameistrivõistlustel ning kolmedel Aasia meistrivõistlustel. Samuti võttis ta osa 2016. aasta suveolümpiamängude jalgpalliturniirist.
Esimese värava lõi ta rahvuskoondises 18. jaanuaril 2011 Aasia meistrivõistluste alagrupimängus India vastu.
2014. aasta maailmameistrivõistlustel lõi ta 22. juunil toimunud teises alagrupimängus Alžeeria vastu
2015. aasta Aasia meistrivõistluste veerandfinaalimängus 22. jaanuaril lõi ta kaks väravat, mis aitasid Lõuna-Korea võidule Usbekistani üle. 31. jaanuaril toimunud finaalis lõi ta teise poolaja esimesel üleminutil värava, mis viis Lõuna-Korea ja Austraalia vahelise mängu lisaajale. Lisaajal õnnestus Austraalial Lõuna-Koread võita ning Lõuna-Korea sai hõbemedali. Son valiti turniiri sümboolsesse koosseisu.
2018. aasta maailmameistrivõistluste teises alagrupimängus mängus Mehhiko vastu lõi ta üleminutitel Lõuna-Korea auvärava. Viimases alagrupimängus lõi ta värava valitseva maailmameistri Saksamaa vastu, vormistades Lõuna-Korea 2:0 võidu.
2018. aastal võitis ta Lõuna-Korea võistkonnaga kuldmedali Aasia mängude jalgpalliturniiril.
Hermann Theodor Karl Hesse
Hermann Theodor Karl Hesse (20. märts 1884 Rõngu – 9. juuli 1921 Bad Oeynhausen, Nordrhein-Westfaleni liidumaa) oli baltisaksa päritolu Eesti vaimulik.
Õppis Tallinnas Jucumi koolis ja Tallinna Nikolai Gümnaasiumis. Tartu Ülikooli usuteaduskonnas õppis ta aastatel 1903–1910. Ordineeriti õpetajaks Tallinnas.
Oli aastatel 1910–1913 ja 1914–1916 usuõpetaja Tallinna Toomkoolis. 1913–1914 täiendas end Tübingenis ja Leipzigis. 1914–1916 oli ta lisaks usuõpetajaametile Tallinna Rüütli ja Toomkoguduse vikaarõpetaja. 1916–1921 oli ta Tallinna Oleviste koguduse õpetaja. Suri aastal 1921 Bad Oeynhausenis Nordrhein-Westfaleni liidumaal.
Isiklikku
Tema isa Benjamin Hermann Karl Hesse oli Rõngu koguduse õpetaja, Tallinna Rüütli- ja Toomkoguduse diakonõpetaja, Tallinna Oleviste koguduse õpetaja, aga ka Tallinna Diakonisside Asutise rektor ja Tallinna Linnamisjoni asutaja. Tema vanaisa Carl Hermann Hesse töötas Paides ja Järvamaal maakonnaarstina. Tema onu Johannes Hesse oli neli aastat misjonärina Indias. Onupoeg Hermann Hesse oli kirjanik, Nobeli kirjandusauhinna laureaat. Vanaonu Conrad Eduard Hesse oli Kuressaare Laurentiuse koguduse ülemõpetaja. Tema äi Adam Rudolf Winkler oli Jüri ja Tallinna Rüütli ja Toomkoguduse õpetaja.
Marja tänav (Tallinn)
thumb|Marja tänav
Marja tänav on tänav Tallinnas Kristiine linnaosas Lilleküla asumis Marja allasumis ja Haabersti linnaosas Mustjõe asumis.
Marja tänav algab Mustamäe teelt, ristub Seemne, Artelli, Humala ja Laki tänavaga ning Mustjõe põiguga. Ta lõpeb Mustjõe tänaval. Marja tänav on idakagu-lääneloodesuunaline ja 670 meetri pikkune.
Marja tänav asub Kadaka tööstuspiirkonnas.
Marja tänaval asunud sõjaväelinnakus asusid Eesti NSV ajal Nõukogude armee väeosad ja seejärel Logistikapataljon. 1992. aasta suvel toimus tulevahetus Marja tn 4 asuvas baasis, kuid Kaitsejõudude Peastaabi Autokompaniil ei õnnestunud seda üle võtta. 1997. aastal formeeriti Kaitsejõudude Peastaabi Autokompanii ümber Tagalapataljoniks. 20. märtsist 2015 paikneb logistikapataljon alaliselt Ämaris.
Tänava nimi ja ajalugu
18. ja 19. sajandil asus selle tänava ääres Mühlenhofi suvemõis, mille järgi oli tänava nimi Mühlenhofi tee (saksa keeles Mühlenhofscher Weg). Praeguse nime sai Marja tänav 14. mail 1946.
Marcus (eesnimi)
Marcus on mehenimi.
Määrustäiend
Määrustäiend on nimisõna täiend, mis eesti keeles
Näiteks
Eesti keel
Eesti keelele ei ole omane, et täiend asub nimisõnafraasis fraasi peasõna järel - see võib lause kohmakas muuta. Kui määrustäiendil on sama tähendusega vaste omastavas käändes eestäiendi kujul, võiks eelistada eestäiendit.
Määrustäiendi kasutamine
Määrustäiendi kasutamist mõjutab see, kas teha seda väljaspool lauset või lauses. Näiteks kaubasildil sobib kauba üldnimetusele lisada otstarvet või adressaati märkiv määrustäiend, sest nii tuleb kõige olulisem info paremini esile. Lauses see niimoodi ei toimi. Vrd näiteks
Kui asendada määrustäiend omastavalise täiendiga, tuleks jälgida, et fraas oleks arusaadav.
Makedoonia Ülikool
Makedoonia Ülikool (kreeka keeles: Πανεπιστήμιο Μακεδονίας, Panepistímio Makedonías) on avalik teadusülikool Kreekas Thessaloníkis.
Ülikooli alguseks loetakse 1930. aastat, mil asutati Thessaloniki kaubandus- ja tööstuskoja ärikool. 1948. aastal nimetati see ümber Thessaloníki tööstusteaduste kõrgkooliks ja üheksa aastat hiljem, 1957. aastal, Thessaloníki Kõrgemaks Tööstushariduskooliks. Ülikooli staatus 1990. aastast.
Richard Samarüütel
Richard Samarüütel (Richard Samarütel; 5/17. august 1892 Urvaste vald, Võrumaa – 21. aprill 1942 Sevurallagi vangilaager, Sosva, Sverdlovski oblast, Venemaa) oli vallavanem ja eesti põllumees.
Osales Vabadussõjas (kaitseväeametniku asetäitja). Alates 1929 Sõmerpalu vallavanem, alates 1911 Sõmerpalu Turbaühingu esimees, Antsla tuletõrjedivisjoni pealik. Omavalitsuste esinduskogude poolt valitud esindajate kogu liige (ei osalenud valimiskoosolekul), Sõmerpalu põllumeeste seltsi revisjonikomisjoni, Võru Ühispanga nõukogu ja Urvaste koguduse juhatuse liige.
Kotkaristi (1931) ja Eesti Punase Risti (1939) V klassi teenetemärk.
Arreteeriti 14. juunil 1941, mõisteti surma 21. märtsil 1942 (§ 58-13) ja hukati.
Malwarebytes' Anti-Malware
Malwarebytes' Anti-Malware (MBAM) on arvutiprogramm, mis otsib ja eemaldab arvutist kurivara. Programmi looja on Malwarebytes Corporation ning see anti välja 2008. aastal. Programmist on olemas tasuta versioon, mis manuaalsel käivitamisel skaneerib ja eemaldab kurivara, ning tasuline versioon, mis võimaldab reaalajas kaitset ja skaneerimist vastavalt paika pandud ajakavale.
Sergei Sazonov
Sergei Sazonov (17. september/30. september 1907 Naro-Fominsk, Moskva kubermang – 26. aprill 1994 Moskva) oli Nõukogude Liidu Kommunistliku Partei tegelane, Eestimaa Kommunistliku (bolševike) Partei Keskkomitee 2. sekretär aastatel 1944–1948.
Elukäik
Sergei Sazonov sündis ja kasvas kehviktalupoja perekonnas. Ta oli rahvuselt venelane, kommunistliku partei liige aastast 1928. 1920. aastal lõpetas ta põllumajanduskooli ja 1935. aastal Moskva rahvamajanduse arvestuse instituudi. Aastatel 1922–1926 oli ta Moskvas trükikoja Junõi rabotšii kommunar laduja-õpilane ja 1926–1928 trükikodade Ogonjok ja Krasnõi petšatnik tööline.
Aastatel 1928–1929 oli ta Moskvošvei vabriku nr 5 asjaajamise juhataja asetäitja, 1929–1930 Keskstatistikavalitsuse statistikainstruktor. Aastatel 1930–1931 oli ta Moskva proletaarse auto-laskurdiviisi autokooli kursant ja autokooli rühmakomandöri abi. Aastatel 1931–1934 oli ta NSV Liidu Riigipanga ja Rahvamajanduse Arvestuse Keskvalitsuse ökonomist, 1935–1937 NSV Liidu Riigiplaani Keskstatistikavalitsuse vanemökonomist, 1937–1939 samas masinaehituse ja keemia osakonna ülem. Aastatel 1939–1941 oli ta ÜK(b)P Krasnogvardeiski rajoonikomitee esimene sekretär Moskvas, 1941–1944 ÜK(b)P Moskva linnakomitee sekretär ja sekretäri asetäitja kohaliku tööstuse alal.
Aastatel 1944–1948 oli ta EK(b)P KK 2. sekretär. Aastatel 1948–1950 oli ta ÜK(b)P KK plaani-kaubanduse-rahanduse osakonna juhataja, 1950–1951 ÜK(b)P KK instruktor.
Aastatel 1951–1954 oli ta NSV Liidu Ministrite Nõukogu juures asuva Keskstatistikavalitsuse osakonnajuhataja, 1954–1955 Keskstatistikavalitsuse ülema asetäitja kaadri alal, 1955–1976 Keskstatistikavalitsuse ülema asetäitja, alates 1976. aastast pensionil.
Ermi Soomet
Ermi Soomet (aastani 1936 Ermi Soomann; 15. märts 1911 Rõuste, Karuse vald, Läänemaa – 6. aprill 1996) oli Eesti riigiametnik (politseinik), korporatsioon Fraternitas Estica auliige ning pärast II maailmasõda emigratsioonis, eestluse arendaja Kanadas.
Elulugu
Aastatel 1934–1938 õppis Ermi Soomet töö kõrvalt Tartu Ülikooli õigusteaduskonnas.
1938 juulist kuni 1939 oktoobrini töötas Ermi Soomet Tartu linna 2. politseijaoskonna abikomissarina. Seejärel määrati ta Tallinnasse Politseitalituse juures asuva Sisekaitseülema kantselei juhatajaks ja sisekaitse ning trükitoodete ala referendiks poliitilise politsei koosseisus kuni 1940. aasta kommunistide poolt võimu ülevõtmiseni.
Pärast juunipööret ja endise politseisüsteemi lõhkumist oli Ermi Soometil endise politseiametnikuna raskusi töökoha leidmisega. 1940 septembris õnnestus tal tutvuste tõttu tööle saada Hiiumaale Hiiu ehitustrusti juurde arveametnikuna ja arvepidamise revidendina. Hilisemal Hiiu Ehitustrusti liitmisel Riikliku Ehitustrustiga nr 1 viidi Ermi üle Tallinna keskkontori juurde arvepidamise revidendiks. Teenistusülesannete tõttu liikus ta pea alati mööda ehitusplatse ringi kindla asukohata.
Pärast 1941. aasta juunis NSV Liidu ja Saksamaa vahelise sõja puhkemist lahkus Ermi Soomet töölt ning põgenes koos oma perega Läänemaale vanemate tallu. Pärast sakslaste sissetungi 1941. aasta suvel valiti Ermi Soomet Lõuna-Läänemaa valdade esindajate ja ajutise maavalitsuse poolt Läänemaa politsei organiseerijaks ja prefektiks, kellena ta töötas 13. juulist 1941 kuni 20. jaanuarini 1942. Seejärel töötas Ermi Soomet kuni Rootsi põgenemiseni 24. septembril 1944 Tallinnas Eesti Omavalitsuse Sisedirektooriumis Eesti Politseivalitsuse välispolitsei peaosakonna ülemana.
Pärast põgenemis Rootsi oli Ermi Soomet Rootsis põgenikelaagrites 26. septembrist 1944 kuni 27. juunini 1945, misjärel sai töökoha arhiivitöölisena Rootsi Loodusajaloo riigimuuseumi botaanika osakonnas.
Isiklikku
Ermi Soomet abiellus 26. septembril 1937, kuid lahutas abielu 1941. aastal perekonna säästmiseks arreteerimisohu kartuses.
Kõrvalusikas
pisi|Vanaaegsed kõrvalusikas ja [[pintsett|pintsetid]] Kõrvalusikas on väike metallist lusikat meenutav vahend, millega kõrvast eemaldati kõrvavaiku.
Ermi Soomet
Isiklikku
Ermi Soomet abiellus uuesti 27. detsembril 1941. Abielust sündis tütar Lilian.
Kõrvalusikas
Eesti talurahva seas kasutati kõrvalusikat vähe.
Karagije
pisi|Karagije nõgu Karagije ehk Batõr (kasahhi keeles Қарақия ойпаты, Батыр) on nõgu Kasahstanis Kaspia mere idarannikul Mangõšlaki poolsaarel 50 km kaugusel Aktau linnast. See on Kasahstani sügavaim ja Aasia üks kõige sügavamatest nõgudest (–132 m alla meretasemest).
Nõo nimi pärineb türki sõnast каракия, kus кара – «must» ja кия – «järske nõlv», mis täpselt iseloomustab selle nõo järske nõlvaid. Teiese versiooni järgi see tähendab «must lõuad».
Nõo teine nimi – Batõr – pärineb türki sõnast батыр, mis tähendab «sõjamees».
Walter Lippmann
pisi|Walter Lippmann 1914. aastal Walter Lippmann (23. september 1889 New York, Ameerika Ühendriigid – 14. detsember 1974 New York, Ameerika Ühendriigid) oli ameerika ajakirjanik, poliitikakommentaator ja mitme USA presidendi nõunik.
Johannes Noormägi
Johannes Noormägi (sündinud 14. märtsil 1935 Narvas) on endine võrkpallitreener.
Johannes Noormägi töötas õpetaja ja võrkpallitreenerina aastatel 1953–1954 ja 1958–1961 Pärnu-Jaagupis, aastast 1961 Pärnu LNSK-s ja aastast 2001 Pärnu Võrkpalliklubis. Aastail 1963–1966 oli ta Eesti noortekoondise treener.
Tema käe all on teiste seas treeninud Avo Tasane, Rein Link, Vardo Tikas, Urmas Saar, Kardo Künnap, Argo Meresaar, Raimo Pajusalu, Sten ja Asko Esna.
Isiklikku
Tema isa oli tõstja Voldemar Noormägi.
2013. aasta FIFA konföderatsioonide karikaturniiri B-alagrupp
2013. aasta FIFA konföderatsioonide karikaturniiri B-alagrupi mängud leidsid aset 16.-23. juunini 2013. Alagrupi võitis Hispaania, kes edenes teise vooru koos Uruguayga. Nigeeria ja Tahiti ei pääsenud edasi.
Edetabel
''Kõik ajad on Brasília ametlik aeg (UTC−03:00).
D-Gän
D-Gän on Rakverest pärit liikmetega vokaal-instrumentaalansambel, mis esitab räppmuusikat.
Ansambli tuntuim laul on "Seib" (kaver Take Thati laulust "Babe"), mille esitamine Eesti Televisiooni saates "7 vaprat" tõi 1994. aastal ansamblile üleriigilise tuntuse. Laul oli ka 1994. aasta Raadio 2 Aastahiti esikümnes.
2018. aastal esitas Saara Kadak lühendatud versiooni loost "Seib" TV3 saates "Su nägu kõlab tuttavalt".
Vessela Tarassivka
Vessela Tarassivka on küla Ukrainas Luhanski oblastis Lutugõne rajoonis, umbes 20 km kaugusel Luhanskist lääneedelas.
Motoroller
pisi|Motoroller Vespa Motoroller on kahe- või kolmerattaline väike mootorsõiduk.
Vessela Tarassivka
Vessela Tarassivka asutati 1918. aastal.
Vessela Tarassivka kõrgus merepinnast on 57 meetrit.
Karl-Heinz Bartsch
Karl-Heinz Bartsch (25. november 1923 Löblau, Danzigi vabalinn – 19. juuli 2003 Halle) oli saksa põllumajandusteadlane ja Saksa DV riigitegelane.
Motoroller
Erinevalt mootorrattast on motorolleri juhi jalgade koht istme ees, mitte kahel pool ratta raami. Vähemalt aastast 1914. Tõukerataste arendamine jätkus maailmasõdade vahel Euroopas ja Ameerika Ühendriikides.
Vessela Tarassivka
XXI sajand
2014. aasta Ukraina kriisi ajal, aprillikuus, võtsid Venemaa meelsed separatistid küla oma kontrolli alla.
10. augustil toimus asula lähistel relvastatud kokkupõrge valitsusvägede ja Venemaa meelsete separatistide vahel.
Karl-Heinz Bartsch
Karl-Heinz Bartsch oli pärit mõisavalitseja perekonnast. 1941. aastal lõpetas ta Danzigis Horst Wesseli Gümnaasiumi. 1941. aasta aprillis astus ta vabatahtlikuna Waffen-SS-i. Pärast sõjalise väljaõppe saamist teenis ta 1942. aastal Prantsusmaal. 1943. aastal saadeti Karl-Heinz Bartsch Idarindele, ta võttis osa ka Kurski lahingust. 1943. aasta augustis sai ta haavata, misjärel viibis kuni 1944. aasta jaanuarini haiglaravil. Alates 1944. aasta jaanuarist võitles Läänerindel, langes 1945. aasta mais Ameerika vägede kätte sõjavangi. Vabanes vangistuses 1945. aasta juunis. 1945–1946 töötas ta põllumajanduses. 1946–1949 õppis Bartsch Halles Halle-Wittenbergi Martin Lutheri Ülikoolis, mille lõpetas agronoomina. 1949. aasta veebruaris astus Bartsch Saksamaa Sotsialistlikku Ühtsusparteisse. 1949–1951 õppis ta aspirantuuris Loomaskasvatusinstituudis, doktorikraadi sai 1951. aastal. 1952–1958 töötas ta Clausbergi rahvamõisa juhatajana. 1954–1960 kuulus ta Erfurdi piirkonna Saksamaa Sotsialistliku Ühtsuspartei piirkonnaorganisatsiooni juhatusse. 1958–1960 oli ta Saksa DV Põllumajandusteaduste Akadeemias osakonnajuhataja ja teaduskonna nõukogu esimees. 1960–1962 oli Karl-Heinz Bartsch Saksamaa Sotsialistliku Ühtsuspartei Keskkomitee põllumajandusosakonna juhataja. 1961. aastast kuni 1963. aasta alguseni oli ta Berliini Humboldti Ülikooli Loomakasvatuse ja Koduloomade Geneetika Instituudi direktor. 1962. aastast kuni 1963. aasta alguseni oli ta Saksa DV põllu- ja metsamajanduse ministri asetäitja. 21. jaanuaril 1963 valiti Karl-Heinz Bartsch Saksamaa Sotsialistliku Ühtsuspartei Keskkomitee liikmeks ja Keskkomitee Poliitbüroo liikmekandidaadiks. 1963. aasta 7. veebruarist kuni 9. veebruarini oli ta Saksa DV Ministrite Nõukogu põllumajandusnõukogu esimees. Lääne-Saksamaa ajakirjanduses avalikustati aga Bartschi omaaegne kuulumine Waffen SS-i. 9. veebruaril 1963 arvati Karl-Heinz Bartsch välja Keskkomitee koosseisust ja Keskkomitee Poliitbüroo kandidaatide hulgast ning vabastati aseministri ametikohalt. 28. märtsil 1963 heideti Bartsch Saksamaa Sotsialistlikust Ühtsusparteist välja, kuna ta oli varjanud oma kuulumist Waffen-SS-i ja esitanud valeandmeid oma mineviku kohta. Seejärel töötas ta põllumajanduses kuni pensionilejäämiseni 1988. aastal.
Kaadripoliitika
Kaadripoliitika – üldtähenduses: inimeste käsitlemine tööalase või ühiskondliku reservina või võimalusena neid kasutada mingil erialal või ametikohal; inimeste suunamine või lubamine võimu juurde, ametitesse, erialadele.
Sheila Fitzpatrick
pisi|Sheila Fitzpatrick (2016) Sheila Fitzpatrick (sündinud 4. juunil 1941 Melbourne'is Austraalias) on Austraalia ajaloolane. Sydney Ülikooli ajalooprofessorina on ta spetsialiseerunud Venemaa ajaloole 20. sajandil. Varem õpetas ta Chicago Ülikoolis Nõukogude Liidu ajalugu.
Elulugu
Sheila Fitzpatrick kaitses bakalaureusekraadi 1961. aastal Melbourne'i Ülikoolis ja doktorikraadi 1969. aastal Oxfordi Ülikooli St Antony's College'is väitekirjaga "The Commissariat of Education under Lunacharsky (1917–1921)" ("Hariduse rahvakomissariaat Lunatšarski juhtimise ajal"). 1969–1972 tegutses ta uurijana Londoni Slaavi ja Ida-Euroopa Uuringute Koolis (London School of Slavonic and East European Studies).
Fitzpatrick on Ameerika Kunstide ja Teaduste Akadeemia ja Austraalia Humanitaarteaduste Akadeemia liige. Ta on olnud Ameerika Slaavi Uuringute Edendamise Liidu (American Association for the Advancement of Slavic Studies) president. 2002. aastal pälvis ta teadustöö Andrew Melloni Fondi auhinna. Septembrist 1996 kuni detsembrini 2006 oli Fitzpatrick ajakirja The Journal of Modern History toimetaja koos John W. Boyeri ja Jan E. Goldsteiniga.
Sheila Fitzpatrick elas 50 aastat väljaspool Austraaliat. Sellest osa veetis ta Ühendkuningriigis, külma sõja aegses NSV Liidus ja lõpuks 20 aastat USAs. Fitzpatrick naasis Austraaliasse 2012.
Ussiviin
Ussiviinaks ehk rästikuviinaks nimetatakse maitsestatud viina, mida kasutatakse rahvameditsiinis ja -veterinaarias nii sees- kui ka välispidise ravivahendina.
Ussiviina valmistamiseks püüti harilikult enne jüripäeva (23. aprilli) harilik rästik, kes aeti elusalt pudelisse ja kallati viinaga üle ning ilmselt kinnitati kiiremas korras pudelile ka kork.
Toiming pidi olema kiire ja asjatundlik, sest kui rästikul hammustada lasta, siis jäävat ka viina ilma ravitoimeta.
Mõnel pool topiti pudelisse üksnes rästiku pea.
Ussiviina säilitati kirjelduste kohaselt tulekoldeta hoones.
Tõenduspõhine meditsiin
Rästikuviina ravitoime kohta seni põhjalikud teaduslikud uuringud ilmselt puuduvad.
Hariliku rästiku mürk (ladina keeles venenum Viperae berus) on ravimpreparaadi Viprosal B peamine toimeaine.
Sloboda-Šargorodska
Sloboda-Šargorodska (ukraina keeles Слобода-Шаргородська) on küla Ukrainas Vinnõtsja oblastis Šargorodi rajoonis. Elanike arv on 2581. Pindala on 3,684 km².
Tallinna lennujaama pilpaküla
Tallinna lennujaama pilpaküla (ka Soodevahe pilpaküla) on mitteametlik asula, mis tekkis Nõukogude okupatsiooni ajal praeguse Rae valla ja Tallinna lennujaama aladel asuva Tallinna lennujaama lennuraja otsa esmalt aiamaadeks mõeldud alale, kuhu aiamaalappide kasutajad hakkasid rajama hooneid ja suvilaid, mõned ka elamuid. Küla lammutati osaliselt 2000. aastate lõpus, kui pikendati Tallinna lennujaama lennurada.
Ajalugu
Pilpaküla rajasid 1980. aastatel Dvigateli tehase ja Talleksi töötajad, kellele anti maalapid 20 aastaks rendile. Aiamaadele ei lubatud külvata muud peale üheaastaste aedviljade ja lisaks mitmeaastaste taimede ja puude istutamisele oli keelatud ka ehitiste rajamine, kuid keelule vaatamata rajati ka hooned.
Žukov
Žukov on linn Venemaal Kaluga oblastis, Žukovi rajooni keskus. Asub Protva lisajõe Ugodka ääres, 90 km Kalugast kirdes.
Asula tekkis 17. sajandil, esimene kirjalik teade on aastast 1656 nime all Ugodski Zavod.
1974. aastal nimetati Ugodski Zavod marssal Georgi Žukovi auks Žukovoks. 1996. aastal liideti küla lähedalasuva, 1962. aastal aleviks saanud Protva töölisasulaga ja loodi Žukovi linn.
2020. aasta alguses oli linna elanike arv 13 727.
Pornhub
Pornhub on pornosait.
See on maailmas külastatavuselt 28. veebisait ja populaarseim pornosait. Eestis on ta külastatavuselt 45. sait.
Pornhubist on võimalik vaadata nii professionaalset kui ka amatöörpornograafiat.
Külastatavus
Kõike rohkem külastusi saab veebileht USAst (28%), järgnevad Suurbritannia (5%) ja Prantsusmaa (4,8%). Valdavalt külastavad seda mehed, kellel pole lapsi ja kes on 18 kuni 24-aastased ning kellel puudub kõrgharidus. Valdavaks brausimise asukohaks on kodu.
Kaader (töötajaskond)
Kaader (prantsuse keeles cadres) – isikkoosseis, personal, töötajaskond; asutuse, ettevõtte või organisatsiooni kvalifitseeritud ja vilunud töötajad; laiemalt: tööala väljaõpetatud töötajaskond.
Lisatähendused Nõukogude Liidus
Seda terminit kasutati Nõukogude Liidus seoses NLKP juhtivaks jõuks tunnistamisega. Kaadrit valis, määras ja lubas kohtadele partei koos muude juhtivorganitega. Paljudes suuremates asutustes olid kaadriosakonnad, mis jälgisid töötajaid ja esitasid oma soovitusi töötajate kohalepaigutamiseks, ümberpaigutamiseks ja töölt kõrvaldamiseks.
Elektrooniline ballast
pisi|Elektrooniline ballast (avatult) pisi| Elektroonilised liiteseadised (paikneb luminofoorlambi soklis) pisi|Elektroonilise liiteseadisega [[Kompaktluminofoorlamp | kompaktluminofoorlambi skeem]]
Elektrooniline ballast ehk elektrooniline liiteseadis on lahenduslampide toiteahelas kasutatav elektroonikalülitus, mis tõstab võrgupinge sageduse väärtuseni 20–50 kHz. Niisugune liiteseadis ei vaja elektromagnetilisele ballastile omast kogukat paispooli (drosselit )  ega eraldi süüturit (starterit).
Kõrgsagedusmuunduri eelised:
Mõnedel kõrgsagedusmuunduritel on võimalus reguleerida lampide heledust, s.t rakendada hämardamist (dimmable electronic ballast).
Eesti Toidupank
Eesti Toidupank on heategevusorganisatsioonide võrgustik, mille eesmärk on kaubandus- ja hulgivõrgust kokku koguda (veel) kõlblik toidukaup, mida ei jõuta mingil põhjusel ära müüa, ning jagada see toimetulekuraskustes inimestele, ennekõike lastega peredele.
Kaupa annetatakse toidupankadele tasuta ja antakse ka edasi tasuta. Toidupanga eestvedaja Piet Boerefijni sõnul moodustavad annetused nende eelarvest 80–90%.
Eesti Toidupanga kutsusid ellu 2010. aasta märtsis Eesti-Hollandi Heategevusfond ja Swedbank. Tänaseks on võrgustikus 14 toidupanka: Tallinna TP, Tartu TP, Pärnu TP, Haapsalu TP, Kuressaare TP, Rakvere TP, Järvamaa TP (Türi ja Paide), Narva TP, Viljandi TP, Võru TP, Põlva TP, Valga TP, Jõgeva TP ja Jõhvi TP.
MTÜ-d äriregistris
2019. aasta aprillis oli äriregistris kolm MTÜ-d, mille nimes sisaldub sõna "Toidupank". Toidupanga veebis on märgitud peamiseks juriidiliseks kehaks SA Eesti-Hollandi Heategevusfond.
Algakultuur
Algakultuur on vesiviljeluse vorm, mis hõlmab vetikaliikide kasvatamist.
Enamik vetikaid, mida tahtlikult kasvatatakse, kuulub mikrovetikate (mida nimetatakse ka fütoplanktoniks, mikrofüütideks või planktonvetikateks) kategooriasse. Makrovetikatel, mida üldiselt tuntakse merevetikatena, on samuti palju kaubanduslikku ja tööstuslikku kasutust, kuid nende suuruse ja nende kasvukeskkonna erinõuete tõttu ei ole neid nii lihtne kasvatada (see võib siiski muutuda uuemate merevetikate kultiveerimisseadmete kasutuselevõtuga, mis on põhimõtteliselt vetikapesurid, mis kasutavad väikestes mahutites ülesvoolavaid õhumulle).
Lümfosarkoom
Termin on vananenud ega ole tänapäeval enam käibel.
Algakultuur
Vetikate kaubanduslikul ja tööstuslikul kasvatamisel on mitmeid kasutusvõimalusi, sealhulgas toidu koostisosade, näiteks oomega-3-rasvhapete või looduslike toiduvärvide ja värvainete, toidu, väetiste, bioplastide, keemiliste lähteainete (tooraine), ravimite ja vetikakütuse tootmine, ning neid võib kasutada ka saastetõrjevahendina.
Lümfosarkoom
Madudel (Colubridae, Lampropeltis getula californiae) võib lümfosarkoomi ka kõhuõõnes esineda.
Algakultuur
Kasvatatavate veetaimede ülemaailmne tootmine, milles valdavalt domineerivad merevetikad, kasvas tootmismahult 13,5 miljonilt tonnilt 1995. aastal veidi üle 30 miljoni tonni 2016. aastal.
Es sang vor Iangen Jahren
"Es sang vor Iangen Jahren" on eesti helilooja Arvo Pärdi 1984. aastal loodud teos. Teos on pühendatud Diether de la Mottele. Muusikateose pikkus on 4 minutit. Teos kanti esimest korda ette 17. novembril 1984 Saksamaal Hannoveris.
Graça Machel
thumb|Graça Machel (aastal 2010) Graça Machel (neiuna Graça Simbine; sündinud 17. oktoobril 1945 Gaza provintsis Mosambiigis) on Mosambiigi poliitik.
Lapsepõlves oli ta metodisti misjoni aktivist, ta õppis protestantlikus misjonikoolis. Ta sai stipendiumi õppimiseks Coimbra Ülikoolis. Aastal 1972 lõpetas ta Lissaboni Ülikooli saksa filoloogia bakalaureusena. Tal oli annet keelte peale ning ta valdab suurepäraselt veel inglise, portugali, hispaania, prantsuse ja itaalia keelt; samuti kui oma emakeelt tsonga keelt. Aastal 1973 pöördus ta tagasi Mosambiiki. Ta asus tööle kooliõpetajana ja astus Mosambiigi Vabastusrindesse.
Aastal 1975, pärast Mosambiigi vabanemist määras president Samora Machel ta kultuuri- ja haridusministriks. Samal aastal nad ka abiellusid ja neil sündis kaks last. Ta oli Samora Macheli järel abielus endise Lõuna-Aafrika Vabariigi presidendi Nelson Mandelaga. Ta on esimene inimene, kes on olnud abielus kahe presidendiga.
Juris Alunāns
pisi Juris Alunāns (pärisnimi Gustavs Georgs Frīdrihs Alunāns; 13. mai 1832 Jaunkalsnava – 18. aprill 1864 Jostene) oli läti luuletaja, publitsist ja keeleteadlane. Ta oli üks noorlätlaste juhte.
Alunāns sündis Jaunkalsnava mõisa rentniku peres. 1846–1854 õppis ta Jelgava põhikoolis ja gümnaasiumis. Ta õppis selgeks lisaks läti keelele saksa, vene, prantsuse, leedu, ladina, vanakreeka ja heebrea keele. Ta luges originaalis vanakreeka autoreid ja püüdis ka ise vanakreeka keeles luuletusi kirjutada. 1855 asus ta õppima Tartu Ülikooli ajaloo-keeleteaduskonda, hiljem õppis ka riigiteadusi.
Ta kuulus korporatsiooni Fraternitas Academica Dorpatensis.
Alunāns asus teadlikult kujundama läti kirjakeelt, luues umbes 500 neologismi, millest suur osa võeti kasutusele ja püsivad keeles siiani. Ta pani kirja läti kirjakeele loomise põhimõtted.
1862 asutas ta koos Krišjānis Valdemārsi ja Krišjānis Baronsiga noorlätlaste ajalehe Pēterburgas Avīzes, mille esimeseks peatoimetajaks sai Alunāns. 1859–1860 andis ta Tartus välja populaarteaduslikku almanahhi "Sēta, Daba, Pasaule" ("Õu, loodus, maailm"), mis sisaldas artikleid geograafia, looduse, ajaloo ja keele teemal.
1864. aasta jaanuarist oli ta politsei pideva jälgimise all ning paljude tema luuletuste ja kirjutiste avaldamine keelati.
Isiklikku
Ta oli Ādolfs Alunānsi onu. Tema vend Indriķis Alunāns oli ajakirjanik, samuti aktiivne noorlätlaste liikumises.
Soovitusindeks
Soovitusindeks (inglise keeles Net Promoter Score; tuntud lühendina NPS) on ettevõtte kliendisuhete lojaalsuse mõõdik. See on üks alternatiiv traditsioonilistele kliendi rahulolu uuringutele ning väidetakse olevat korrelatsioonis tulude kasvuga. Soovitusindeksi on kasutusele võtnud rohkem kui kaks kolmandikku Fortune 1000 ettevõtteid.
Soovitusindeksi on välja töötanud Fred Reichheld, Bain & Company ja Satmetrix ning inglise keeles on see nende registreeritud kaubamärk. Reichheld tutvustas seda oma 2003. aastal Harvard Business Review' artiklis "One Number You Need to Grow" ("Üks arv mida teil on vaja suurendada"). NPS ulatub väärtusest –100 (kõik on rahulolematud) kuni väärtuseni +100 (igaüks on soovitaja). Positiivset, nullist kõrgemat NPS loetakse heaks ja NPS +50 on juba suurepärane.
Tööpõhimõte
Soovitusindeks arvutatakse vastusest ühele küsimusele: Kui tõenäoliselt sa soovitad meie ettevõtet/toodet/teenust oma sõbrale või kolleegile? Kõige levinuma põhimõtte kohaselt saab küsimusele vastata hindega skaalal 0 kuni 10.
Neid, kes vastavad skooriga 9 ja 10 kutsutakse soovitajateks. Neid peetakse kõige tõenäolisemalt väärtust loovateks klientideks, näiteks ostavad rohkem, on kliendid kauem aega ja teevad rohkem positiivseid viited teistele potentsiaalsetele klientidele. Neid, kes vastavad skooriga 0 kuni 6 loetakse Rahulolematuteks ja neid arvatakse vähem tõenäoliselt väärtust loovateks. Vastused 7 ja 8 märgistatakse Passiivseteks ja nende käitumine langeb Soovitajate ja Rahulolematute vahepeale. NPS-i arvutatakse lahutades Soovitajate osakaalust (%) Rahulolematute osakaal (%). NPS-i arvutamisel lähevad Passiivsed arvesse vastajate koguarvu ja seega vähendavad Soovitajate ja Rahulolematute osakaalu ning kallutavad NPS väärtust 0 suunas.
Ettevõtetel soovitatakse tõenäosuse küsimusele lisada avatud küsimus, et anda võimalus täpsustada hinnangu põhjuseid. Need põhjused saab edastada eesliini töötajatele ja juhtidele analüüsimiseks ning parendustegevuste planeerimiseks.
Mossalsk
Mossalsk on linn Venemaal Kaluga oblastis, Mossalski rajooni keskus. Asub Protva jõe ääres, 90 km Kalugast läänes.
Linna on kroonikas mainitud 1231. aastal. 1776. aastal sai maakonnalinnaks.
Soovitusindeks
Tööpõhimõte
Täiendavad küsimused aitavad aru saada klientide tajust erinevate toodete, teenuste ja tegevusvaldkondade kohta. Need täiendavad küsimused aitavad ettevõttel määratleda erinevate tegevusvaldkondade suhtelist tähtsust üldises soovitusindeksi arvtulemuses. Seejärel saab täpsemalt suunata ressursse sinna valdkonda, millel on soovitusindeksile kõige suurem mõju. Ettevõtted, kes kasutavad NPS-i, tuginevad sageli välistele teenusepakkujatele, kes pakuvad täieliku mõõdikute komplekti, aruandluse ja analüüsi.
Mossalsk
2020. aasta alguses oli linna elanike arv 4166.
Soovitusindeks
Tööpõhimõte
Peamine Soovitusindeksi metodoloogia eesmärk on hinnata klientide lojaalsust kaubamärgile või firmale. Viis mõõta klientide lojaalsust on üks tõhusamad meetodeid, et teha kindlaks tõenäosus, kas klient ostab veel kord, rääkida ettevõttega ja seisab vastu turu survele vahetada selle firma toode/teenus konkurendi oma vastu. Lojaalsust saab mõõta mitmel viisil ja teadlased on väitnud, et on täpsem küsida tegelikku soovitust, kui küsida "tõenäosus, et soovitan." Kuna NPS-i eesmärk ei ole ennustada ainuüksi tegelikku soovitust, vaid ennustada kõiki kasumlikke käitumisi soodustavaid tegureid, siis NPS-i metoodika pooldajad ei leia selles probleemi.
Soovitusindeksi meetodi üks oluline protsessi osa on ringi sulgemine (close the loop). See on protsess, mille abil pakkuja aktiivselt sekkub, et õppida rohkem klientidelt, kes on tagasisidet andnud, ja ka selleks, et muuta negatiivset arusaama ning samas muutes sageli Rahulolematud Soovitajateks. Selle saavutamiseks ei ole küsimustik anonüümne. Kuid sellel võib olla negatiivne mõju valmisolekule vastata või vastata halvasti. NPS-i meetod võimaldab välja selgitada kliente, kes vajavad mõnda järeltegevust, sh eriti Rahulolematud.
Mõned soovitusindeksi meetodi pooldajad leiavad, et sama meetodiga saab mõõta, hinnata ja juhtida töötajate lojaalsust. Nad väidavad, et sarnaselt tagasiside kogumisega on ettevõttel parem võimalus säilitada keskendumist oma kultuurile. Võrreldes teiste töötajate rahulolu mõõdikutega on mõned ettevõtted väitnud, et see korreleerub hästi nende muude mõõdikutega.
Soovitusindeksi kriitika valguses väidavad NPS-i pooldajad, et ainult statistilise analüüsiga, mis esitatakse tõendamaks ainult seda, et "soovitame" küsimusel on sarnane prognoosivõime kui muudel mõõdikutel, ei suudeta ... aadresseerida meetodi praktilist kasu lähenemist. Pooldajad toovad ka argumentideks ,et kolmandate osapoolte andmete võrdlemine ei anna nii häid tulemusi kui ettevõtte siseste andmete kasutamine. Ning meetodi praktiline lähenemine (uuringu lühidus, mõistmise lihtsus ja klientidelt tagasiside saamine kaalub üles kõik statistilised alaväärsused.
Soovitusindeksi kriitika
Samal ajal kui NPS on ettevõtete juhtide seas populaarsust kogunud, on see tekitanud arutelu nii akadeemiliste kui ka turu-uuringute ringkonnas.
Keininghami, Cooil, Andreassen ja Aksoy uurimus vaidleb, et NPS pole ettevõtte kasvu parim ennustaja. Lisaks väitis Hayes (2008), et polnud mingeid teaduslikke tõendeid selle kohta, et "tõenäosus, et soovitan" küsimus on parem ennustaja äri kasvule kui teised klientide lojaalsuse küsimused (nt üldine rahulolu, tõenäosus, et jälle osta). Konkreetselt märkis Hayes, et "tõenäosus, et soovitan" küsimus ei mõõda midagi, mis erineb tavapäraste lojaalsusega seotud küsimustest. Uuringus kasutatud kliendi mõõdikud prognoosisid ettevõtte tulemuslikkust võrdselt hästi. Daniel Schneider, Matt Berent, et al. uuringus selgus, et neljast skaalaga testist, 11-palline skaala, mida on soovitanud Reichheld oli madalaima ennustatavusega. "Ühe punkti küsimus on palju vähem usaldusväärne ja rohkem heitlikum kui küsimuste komplekt." "Ühendades kliendi tagasiside mõõdikud koos samaaegselt uuritavate teiste kliendisuhte mõõtmetega, paraneb ennustatavust veelgi." "Soovituse tahtest üksi ei piisa ennustamaks klientide lojaalset käitumist tulevikus. Kasutades ühe muutujaga ennustaja asemel mitme näitajaga mudelit, saab oluliselt paremini prognoosida klientide soovitusi ja hoidmist." "...arvestades praeguse olukorras tõendeid, siis ei ole soovitatav kasutada Soovitusindeksit kasvu ega majandustulemuste ennustajana."
Soovitusindeksi arvutamisel eeldatakse, et nii "kahjustajad" ja "soovitajad" teevad seda aktiivselt.
Pigem on erand, kui oma teeninduskogemustest aktiivselt kogu aeg (nii negatiivsetest kui positiivsetest) teistele räägime. Seega võiks pigem väita, et mõõdetakse soovitamise valmisolekut ja hoiakut, mitte tegelikku soovitamist või tegutsemist, mille järgi ettevõtted saaksid oma plaane tehes reaalsuses juhinduda.
Terviklik kvaliteedijuhtimine
Terviklik kvaliteedijuhtimine ehk tervikliku kvaliteedijuhtimise mudel ehk tervikliku kvaliteedijuhtimise kontseptsioon (inglise keeles total quality management; lühend TQM) on tänapäeval nii tootmis- kui ka teenindusettevõtetes rakendatav kvaliteedijuhtimise meetod ja põhimõtete kogum, mille eesmärgiks on pühendumine klientidele ja nende poolt oodatavale kvaliteedile ning pidevale arengule ja organisatsiooni konkurentsivõime, tootlikkuse, tulemuslikkuse ja paindlikkuse suurendamisele.
Tervikliku kvaliteedijuhtimise mudeli rakendamisel on tähtis roll statistilisel protsessikontrollil ja kvaliteedikulude kontseptsioonil ning mudel on töövahendiks ettevõtete tippjuhtidele, koosluste ja seadmete ning protsesside ja suhete (kõikide tegevuste) planeerimisel, organiseerimisel, uurimisel ja baseerub kõikide töötajate koostööl.
Ajaloolist
Tervikliku kvaliteedi juhtimise (TQM) kontseptsiooni kujunemist võib kaudselt seostada ka juba esimese juhtimiskonsultandi ja inseneri Frederik W. Tayloriga.
Taylori püstitatud meetod – tootmisliini tööprotsesside teaduslikuks juhtimiseks sai arvatavasti aluseks W. A. Shewharti töödele. Shewhart töötas 1920. aastate paiku välja kontrollnäidiste ja -diagrammide meetodid, mis äratasid ka teiste statistikute nagu E. W. Demingi ja J. Jurani huvi.
Hümn suurele linnale
"Hümn suurele linnale" on eesti helilooja Arvo Pärdi 1984. aastal (teine versioon 2004. aastal) loodud teos ansamblile. Muusikateose pikkus on 5 minutit. Teose kandsid esimest korda ette Joel Sachs (klaver) ja Cheryl Seltzer (klaver) 10. märtsil 1984 New Yorgis Alice Tully Hallis.
Terviklik kvaliteedijuhtimine
Ajaloolist
Dr Demingi ja Shewharti koostöö tulemusena jõuti esialgsest kontrollnäidiste kogumisest ja interpreteerimisest statistilise protsessikontrollini (Statistical Process Control), mis kasutab kvaliteedi tagamise ja ennetamise meetoditena 7 kvaliteedivahendit, pidevalt jälgimaks, analüüsimaks ja parendamaks protsesse – sisendeid (nagu masinad, kiirus jpm).
TQM kontspetsiooni arengu mudeli võib lihtsustatult lahku lüüa:
TQMi arendajad ("kvaliteedigurud")
TQM põhimõtted on kvaliteedigurudel, nagu William Edwards Deming, Armand Feigenbaum, Joseph Juran, Wather Shewhart ja neid vaadeldakse põhiteesidena.
Garden Route'i ringkond
Garden Route'i ringkond (kuni 2018. aasta augustini Edeni ringkond; inglise keeles Eden District Municipality, afrikaani keeles Eden-distriksmunisipaliteit) on Lõuna-Aafrika Vabariigis Lääne-Kapimaa provintsis asuv 2. järgu haldusüksus.
Cimitero degli Allori
pisi| Cimitero degli Allori (Cimitero Evangelico degli Allori; 'evangeelne kalmistu Allori juures') ehk Firenze Allori kalmistu (Allori oli asundus, nimi on tõlkes "Loorberipuud") on evangeelne (mitte-katoliiklik) kalmistu, mis asub Galluzzo linnajaos Firenze lõunaosas Toscana maakonnas Itaalias.
Dufouri mäetipp
Dufour (Dufourspitze) on Monte Rosa mäemassiivi ja ühtlasi ka Šveitsi ja Penniini Alpide kõrgeim tipp. Mäetipp on Alpides ja Euroopas väljaspool Kaukasust kõrguselt teine. Selle kõrgus on 4634 meetrit. Tipp jääb Šveitsi ja Itaalia piirile. Mäetipule anti nimi Šveitsi ohvitseri, sillainseneri ja topograafi Guillaume-Henri Dufouri auks.
World Wide Web Foundation
World Wide Web Foundation (ka: Web Foundation) on organisatsioon, mille eesmärk on arendada veebi ja teha see kättesaadavamaks. Organisatsiooni moodustamisest andis 14. septembril 2008 teada Tim Berners-Lee Washingtonis Newseum muuseumis. Organisatsioon alustas ametlikult tööd 15. novembril 2009. Organisatsiooni eesmärkide realiseerimiseks haldab World Wide Web Foundation kolme programmi: Web Science and Research (veebi teaduslikud uuringud), Web Technology and Practice (veebitehnoloogiad ja nende rakendamine) ja Web for Society (veeb ja ühiskond).
Saaremaa majandusvalitsus
Saaremaa majandusvalitsus, ka Saaremaa ökonoomiavalitsus (saksa keeles Öselsche Ökonomieverwaltung, vene keeles Эзельское Экономическое Управление), aastani 1783 Saaremaa provintsiaalkantselei, ka Saaremaa maakantselei (saksa keeles Öselsche Provinzialkanzlei, vene keeles Эзельская провинциальная канцелярия) oli aastatel 1684–1841 Saaremaa provintsi majandusasjade juhtimisega tegelenud kroonuasutus.
Ajalugu
Saaremaa provintsiaalkantselei rajati reduktsiooniga 1684. aastal. Selle käigus tagasivõetud maade valitsemist reguleeris 1696. aasta majandusregelement.
Pärast 1731. aasta ukaasi oli majandusvalitsuse eesotsas maapealik ja teda aidanud nõunik, sekretär, fiskaal ning kantseleiametnikud. Enne 1768. aastat kaotati maapealiku ametikoht ja selle asemel tuli ametisse asehaldur (saksa keeles Statthalter).
Majandusvalitsus kaotati 1841, kui loodi Riigivarade valitsus.
Wilhelm Gotthilf Robert Adelbert Christiani
Wilhelm Gotthilf Robert Adelbert Christiani (15. veebruar/27. veebruar 1831 Mäksa – 4. juuli/16. juuli 1895 Pihkva) oli Eesti vaimulik.
Ta õppis aastatel 1839–1842 Radloffi asutuses Viljandis (Radloffsche Anstalt in Fellin), aastatel 1842–1845 Cēsise lähedal asuvas Berzaune õppeasutuses (Anstalt Birkenruh bei Wenden), aastatel 1846–1850 Gustav Max Schmidti Eragümnaasiumis Viljandis (Schmidtsche Anstalt in Fellin). Aastatel 1850–1854 õppis ta Tartu Ülikooli usuteaduskonnas. Aastatel 1856–1858 oli ta õpetajaks Gustav Max Schmidti Eragümnaasiumis. Aastatel 1858–1859 oli ta prooviaastal Tartu Maarja koguduses Adalbert Hugo Willigerode juures, Tarvastu Peetri koguduses Paul Carlblomi juures ja Helme Maarja koguduses Ernst Behse juures. Ordineeriti 28. veebruaril/12. märtsil 1860 Vastseliinas õpetajaks.
Ta oli aastatel 1860–1862 Võru praostkonna vikaarõpetaja. Aastatel 1862–1873 oli ta (introdutseeriti 25. veebruaril/9. märtsil 1862) Tõstamaa Maarja koguduse õpetaja ja aastatel 1873–1892 oli ta (introdutseeriti 28. oktoobril/9. novembril 1873) Hargla koguduse õpetaja. Eemaldati (suspendeeriti) 4. märtsil/16. märtsil 1892 pastoriametist ja saadeti Balti kubermangudest välja, kuna viis läbi kiriklikke talitusi rekonvertiitidele (õigeusus pettunutele). Emerituuris olles elas Pihkvas.
Mextonia festival
Mextonia festival oli 14. juunist – 22. juunini 2017 Tallinnas toimunud transgrafitifestival, mille korraldasid Mehhiko organisatsioon Nueve Arte Urbano ja Eesti organisatsioon Todoesuno Eesti.
Festivali korraldamine oli valdavalt väikese Mehhiko liikumise Nueve Arte Urbano kink Eestile 100. aastapäeva puhul (Eesti Vabariik 100). Festivalil osales 26 kunstnikku ja produtsenti Mehhikost, 30 tänavakunstnikku Eestist ning 7 tänavakunstnikku mujalt maailmast. Kõik kunstnikud kinkisid enda aja, energia ja ande Mextonia projekti. Projekti rahastas peamiselt Mehhiko väikeettevõte Incusa SA de CV, millele sama aasta 7. juunil anti riiklik kvaliteediauhind jätkusuutliku ettevõtluse eest.
Dünaamiline veebileht
Dünaamiline veebileht on veebileht, mille sisu luuakse reaalajas ning mis muutub või kohandub automaatselt külastaja tegevuste ja määratud tingimuste järgi.
Mextonia festival
Festivali raames tehti Tallinna ja mujale Eestis 50 maalingut 60 kunstniku poolt. Grafitite kogupindala tuli üle 6000 m² seinapinda. Grafititel on kujutatud eestluse ja Eestiga seotud sümboleid, nt kultuurikilomeeter, Tallinna Tehnikaülikool, Tallinna Sadama kruiisikai, Tallinna Teletorni siseõu jt.
Dünaamiline veebileht
Dünaamilise veebilehe vastand on staatiline veebileht, mis kasutajate tegevuse tagajärjel ei muutu, vaid kuvatakse nii, nagu see on salvestatud.
Mextonia festival
Mextonia festivali aluseks oli Mextonia manifest, mille autor on Mextonia festivali kaaslooja Édgar Sánchez Mehhikost ning millesse andsid panuse folklorist Marju Kõivupuu ja festivali Eesti-poolne kaaslooja Sigre Tompel.
Dünaamiline veebileht
Erinevalt staatilistest veebilehtedest, kus iga leht sisaldab unikaalset sisu, saavad dünaamilised veebilehed oma andmed andmebaasist. Seetõttu piisab veebilehe sisu muutmiseks andmebaasi kirje muutmisest, samas kui staatilise veebilehe puhul peab iga lehe eraldi üle käima.
Mextonia festival
Mextonia festivali teostumisele aitasid kaasa kohalikud organisatsioonid EV100, EKKM, Stencibility, Pirados, JJ-Street Baltic Sessions.
Dünaamiline veebileht
Ajalugu
Dünaamilised veebilehed võeti kasutusele 1995. aastal, kui loodi JavaScript (algselt tuntud kui LiveScript). Sellest saati on kasutatud mitut interaktiivse sisu ja funktsionaalsuse tehnikat.
Serveripoolne dünaamiline veebileht
Serveripoolne dünaamiline veebileht on veebileht, mis muudab oma ehitust laadimise või külastamise käigus. Seda kontrollib rakenduste server, mis töötleb serveripoolseid skripte. Serveripoolses skriptimises määravad andmebaasi salvestatud parameetrid, kuidas iga uus veebileht kokku pannakse. Tuntuimad serveripoolsed skriptikeeled on PHP, Perl ja ColdFusion, mis on kombineeritud andmebaasiga, näiteks Oracle'i või MySQL-iga.
Kliendipoolne dünaamiline veebileht
Kliendipoolne dünaamiline veebileht on veebileht, mis muudab oma ehitust kliendi toimingute põhjal laadimise ajal jooksvate HTML-skriptidega. Toiminguteks võivad olla näiteks hiire- ja klahvivajutused või kindlad ajastatud sündmused. JavaScripti ja teiste skriptikeelte abil määratakse ära, kuidas HTML-komponendid dokumendi objektimudelisse (DOM-i) lisatakse, ning nende abil on seejärel võimalik jooksvalt seda uuendada. Kliendipoolse veebilehe sisu genereeritakse kasutaja kohalikus arvutisüsteemis, mis seab kasutaja arvutile tehnoloogilised nõuded.
Levinud tehnoloogiad kliendipoolsetel dünaamilistel veebilehtedel on JavaScript ja Flash.
Ühendatud tehnoloogiad
Rakendusi, mis kombineerivad serveri- ja kliendipoolsed komponendid, et moodustada dünaamiline veebileht, nimetatakse veebirakenduseks. Selline kontseptsioon võeti kasutusele 1999. aastal, mil nii JavaScript kui ka XML olid juba välja töötatud.
Ajax on veebirakenduste väljatöötamise tehnika, mis kasutab nii kliendipoolset skriptimist kui ka serveripoolseid päringuid, et veebilehe kuvatavat sisu dünaamiliselt muuta. Tulemuse saavutamiseks saadab Ajax serverisse andmepäringu, millele saab vastuseks soovitud andmed ning mida seejärel töödeldakse kliendipoolse skriptiga. Sellise tehnika kasutamisel muudetakse iga päringu järel vaid soovitud leheosa, mitte tervet veebilehte, tänu millele on võimalik lühendada serveri laadimisaega. Ajaxi tehnikat kasutatakse näiteks Google Mapsi ja Gmaili veebirakendustes.
Marek Lindmaa
Marek Lindmaa (sündinud 2. augustil 1984) on eesti ajakirjanik.
Töö
Marek Lindmaa töötab 2004. aastast TV3-s. Algul töötas spordireporterina ja 2006. aastast spordiuudiste saatejuhina. 2007. aastal toimetas ja juhtis ta mootorispordisaadet "Ruudulipp". Hooajal 2009/2010 juhtis ta krimisaadet "Raport". Alates 2009. aastast töötab ta "Seitsmeste uudiste" saatejuhi ja reporterina. 2007. aastal 2014 oli ta saate "Volgadega ümber Musta mere" saatejuht ja monteerija.
2018. aastast juhib ta saadet "Sotid selgeks", olles ka "Seitsmeste uudiste" saatejuht.